CELEX: 32020D1105
Language: et
Date: 2020-07-24 00:00:00
Title: Nõukogu rakendusotsus (EL) 2020/1105, 24. juuli 2020, millega muudetakse rakendusotsust (EL) 2017/784, millega antakse Itaalia Vabariigile luba kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklitest 206 ja 226

28.7.2020   
               
               
                  ET
               
               
                  Euroopa Liidu Teataja
               
               
                  L 242/4
               
            
         NÕUKOGU RAKENDUSOTSUS (EL) 2020/1105,
         24. juuli 2020,
         millega muudetakse rakendusotsust (EL) 2017/784, millega antakse Itaalia Vabariigile luba kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklitest 206 ja 226
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, (1) eriti selle artikli 395 lõiget 1,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Nõukogu rakendusotsusega (EL) 2015/1401 (2) lubati Itaalial kuni 31. detsembrini 2017 nõuda, et riigiasutustele tarnitava kauba või osutatavate teenuste eest tasumisele kuuluva käibemaksu kannavad nimetatud asutused maksuameti eraldiseisvale ja kinnisele pangakontole. Selle erimeetme puhul on tegemist erandiga direktiivi 2006/112/EÜ artiklitest 206 ja 226 seoses käibemaksu tasumisega ning arveldamise nõuetega.
                  
               
                     (2)
                  
                  
                     Nõukogu rakendusotsusega (EL) 2017/784 (3) lubati Itaalial kohaldada erimeedet kuni 30. juunini 2020 ja laiendati erimeetme kohaldamisala, et hõlmata tarned teatavatele riigiasutuste kontrollitavatele äriühingutele ja Financial Times Stock Exchange Milano Indice di Borsal (FTSE MIB) indekseeritud börsiettevõtetele.
                  
               
                     (3)
                  
                  
                     Komisjonis 4. detsembril 2019 registreeritud kirjaga taotles Itaalia erimeetme kohaldamise loa pikendamist kuni 31. detsembrini 2023 ning erimeetme kohaldamisala piiramist ainult riigiasutustele tarnitavatele kaupadele ja osutatavatele teenustele. Komisjonis 27. märtsil 2020 registreeritud kirjaga muutis Itaalia oma taotlust, nii et taotletav pikendamine oleks kohaldamisalalt sama, kui rakendusotsusega (EL) 2017/784 antud loa kohaldamisala.
                  
               
                     (4)
                  
                  
                     Komisjon teavitas 5. mai 2020. aasta kirjaga teisi liikmesriike Itaalia esitatud taotlusest. Komisjon teatas 6. mai 2020. aasta kirjaga Itaaliale, et tal on olemas kogu vajalik teave taotluse hindamiseks.
                  
               
                     (5)
                  
                  
                     Erimeede on osa meetmepaketist, mille Itaalia kehtestas maksupettuste ja maksudest kõrvalehoidmisega võitlemiseks. Meetmepakett, sealhulgas nõukogu rakendusotsusega (EL) 2018/593 (4) kehtestatud elektroonilise arveldamise kohustus, on asendanud muud kontrollimeetmed ning võimaldab Itaalia maksuhalduritel kontrollida ettevõtjate deklareeritud erinevaid toiminguid ja kontrollida nende käibemaksu tasumist.
                  
               
                     (6)
                  
                  
                     Itaalia leiab rakendatud meetmepaketiga seoses, et kohustuslik elektrooniline arveldamine lühendab aega, mis maksuhalduril kulub võimalikust maksupettuse või maksudest kõrvalehoidmise juhtumist teadasaamiseks. Itaalia leiab aga samuti, et erimeetmega kehtestatud jagatud maksmise puudumisel võib maksupetturitelt või maksudest kõrvalehoidjatelt maksu sissenõudmine pärast kontrolli tegemist osutuda võimatuks, kui nad on maksejõuetud. Seega on jagatud maksmise mehhanism kui eelkontrolli meede osutunud palju tõhusamaks kui kohustuslik elektrooniline arveldamine. Lõplikud andmed erimeetme tõhususe kohta näitavad, et see on olnud oodatust veelgi tõhusam.
                  
               
                     (7)
                  
                  
                     Meetme üks tagajärgi on asjaolu, et kaubatarnijad või teenuseosutajad, kes on maksukohustuslased, ei saa sisendkäibemaksu maha arvata oma tarnitud kauba või osutatud teenuste eest saadud käibemaksust. Need kaubatarnijad või teenuseosutajad võivad pidevalt olla krediidipositsioonis ja neil võib olla vaja taotleda maksuahaldurilt sisendkäibemaksu tagastamist. Itaalia esitatud teabe kohaselt on maksukohustuslastel, kes teevad jagatud maksmise mehhanismiga hõlmatud tehinguid sellistest tehingutest tuleneva krediidi piires, on õigus saada asjakohast käibemaksukrediiti eelisjärjekorras. See tava tähendab, et jagatud maksmise mehhanismiga seotud tagasimaksetaotlusi menetletakse võrreldes mitteprioriteetsete tagasimaksetega nii eeluurimise kui ka tasumisele kuuluvate summade maksmise ajal eelisjärjekorras.
                  
               
                     (8)
                  
                  
                     Rakendusotsuse (EL) 2017/784 põhjenduse 7 kohaselt ei oleks pärast Itaalia kavandatava kontrollimeetmete paketi täielikku rakendamist enam vaja teha erandit direktiivist 2006/112/EÜ, et kohaldada jagatud maksmise meedet. Seetõttu kinnitas Itaalia, et ta ei soovi uuendada erandit, mis võimaldab kohaldada jagatud maksmise mehhanismi. Võttes aga arvesse, et meetmete tõhusust on nende hiljutise rakendamise tõttu veel vara täielikult hinnata, ning pidades silmas raskusi, millega Itaalia seisab silmitsi COVID-19 pandeemia tõttu, mis muudab maksukohustuslaste jaoks nende arveldussüsteemides nõutavate muudatuste rakendamise ja maksuhaldurite jaoks nende kontrolli- ja IT-süsteemide kohandamise raskemaks, võib meetme kaotamisel praegustes oludes olla märkimisväärne negatiivne mõju maksudest kõrvalehoidmise vastasele võitlusele ja käibemaksu kogumisele, samuti maksukohustuslastele tekkivatele halduskuludele. Seetõttu on asjakohane pikendada luba, millega tehakse erand direktiivist 2006/112/EÜ.
                  
               
                     (9)
                  
                  
                     Taotletav erand peaks olema ajaliselt piiratud, et oleks võimalik hinnata, kas taotletav erand on kohane ja tõhus. Luba tuleks seetõttu pikendada kuni 30. juunini 2023, mis peaks olema piisav, et hinnata Itaalia rakendatud meetmeid maksudest kõrvalehoidmise vähendamiseks asjaomastes sektorites.
                  
               
                     (10)
                  
                  
                     Selleks et tagada vajalik kontroll taotletava erandi kohaldamise suhtes ja eriti hinnata meetme mõju erandi kohaldamisalasse jäävate maksukohustuslaste käibemaksutagastustele, peaks Itaalia esitama 2021. aasta septembriks komisjonile aruande, milles antakse ülevaade üldisest olukorrast seoses käibemaksu tagastamisega maksukohustuslastele, eelkõige tagastamismenetluse keskmise kestuse ning selle meetme ja asjaomastes sektorites maksudest kõrvalehoidmise vähendamiseks Itaalia rakendatud muude meetmete tõhususe kohta. Aruanne peaks sisaldama erinevate rakendatud meetmete loetelu koos nende jõustumise kuupäevaga.
                  
               
                     (11)
                  
                  
                     Erimeede on kooskõlas taotletava eesmärgiga, sest meede on ajaliselt piiratud ja seda kohaldatakse üksnes sektorites, kus on palju probleeme maksudest kõrvalehoidmisega. Lisaks sellele ei kaasne erimeetmega ohtu, et pettus võiks üle kanduda teistesse sektoritesse või liikmesriikidesse.
                  
               
                     (12)
                  
                  
                     COVID-19 pandeemia põhjustatud raskuste tõttu võttis erandi uuendamine oodatust rohkem aega ja see ei jõudnud lõpule 30. juuniks 2020. Käesoleva otsuse tagasiulatuva jõu puudumisel peaksid äriühingud, kes kohaldavad jagatud maksmise mehhanismi, muutma oma arveldussüsteemi, et üleöö muudatustega kohaneda. Maksuhaldurid peaksid samamoodi oma süsteeme kohandama. Nende raskuste tõttu ei tundu asjakohane nõuda ettevõtjatelt ja maksuhalduritelt praegu nende muudatuste tegemist. Seetõttu on asjakohane kohaldada käesolevat direktiivi tagasiulatuvalt, et tagada meetme õiguslik järjepidevus.
                  
               
                     (13)
                  
                  
                     Erandi kohaldamine ei mõjuta lõpptarbimise etapis kogutava maksutulu kogusummat ega mõjuta ebasoodsalt käibemaksupõhiselt laekuvaid liidu omavahendeid.
                  
               
                     (14)
                  
                  
                     Rakendusotsust (EL) 2017/784 tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsust (EL) 2017/784 muudetakse järgmiselt.
            
                        1)
                     
                     
                        Artikli 3 teine lõik asendatakse järgmisega:
                        „Itaalia esitab 30. septembriks 2021 komisjonile aruande, milles antakse ülevaade üldisest olukorrast seoses käibemaksu tagastamisega maksukohustuslastele, keda mõjutavad artiklites 1 ja 2 osutatud meetmed, eelkõige tagastamismenetluse keskmise kestuse ning nende meetmete ja asjaomastes sektorites maksudest kõrvalehoidmise vähendamiseks Itaalia rakendatud muude meetmete tõhususe kohta. Aruanne peab sisaldama erinevate rakendatud meetmete loetelu koos nende jõustumise kuupäevaga.“
                     
                  
                        2)
                     
                     
                        Artiklis 5 asendatakse kuupäev „30. juuni 2020“ kuupäevaga „30. juuni 2023“.
                     
                  
         
            Artikkel 2
            Käesolevat otsust kohaldatakse alates 1. juulist 2020.
         
         
            Artikkel 3
            Käesolev otsus on adresseeritud Itaalia Vabariigile.
         
         
            Brüssel, 24. juuli 2020
            
               
                  Nõukogu nimel
               
               
                  eesistuja
               
               M. ROTH
            
         
         
            (1)  ELT L 347, 11.12.2006, lk 1.
         
            (2)  Nõukogu 14. juuli 2015. aasta rakendusotsus (EL) 2015/1401, millega antakse Itaaliale luba kehtestada erimeede, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklitest 206 ja 226 (ELT L 217, 18.8.2015, lk 7).
         
            (3)  Nõukogu 25. aprill 2017. aasta rakendusotsus (EL) 2017/784, millega antakse Itaalia Vabariigile luba kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklitest 206 ja 226, ja tunnistatakse kehtetuks rakendusotsus (EL) 2015/1401 (ELT L 118, 6.5.2017, lk 17).
         
            (4)  Nõukogu 16. aprilli 2018. aasta rakendusotsus (EL) 2018/593, millega lubatakse Itaalia Vabariigil kehtestada erimeede, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklitest 218 ja 232 (ELT L 99, 19.4.2018, lk 14).